**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. december 13-ai** ülésére

Tárgy: ingatlan értékbecsültetés (1730/5 hrsz.)

**Tisztelt Képviselő-testület!**

Múlt ülésükön tárgyalták az Import Trade Hungary Kft. (2870 Kisbér, Széchenyi u. 55.) kisbéri 1730/5 hrsz. alatti önkormányzati ingatlanra tett vételi ajánlatát, mely kapcsán a 336/2024. (XI.08.) KVÖKt. határozatot hozták, melyben támogatták a Kft. ajánlatát és kérték, hogy az ingatlan értékbecsültetésére ajánlatokat kérjünk be.

Az ingatlan értékbecslésére három ajánlatot kértünk be. A beérkezett ajánlatokat mellékletként találják.

|  |  |
| --- | --- |
| **AJÁNLATADÓ** | **ÁR** |
| Malomsoki Ingatlanközvetítés és Értékbecslés | bruttó 40.000,- Ft. |
| Nyikos László | bruttó 35.000,- Ft. |
| Dr. Zsigmond Réka Gabriella | bruttó 30.000,- Ft. |

A bizottság a legkedvezőbb ajánlatot adó Dr. Zsigmond Réka Gabriellától javasolja az értékbecslés elkészíttetésének megrendelését.

Az ingatlan 2184 m2, kivett beépített terület megnevezésű, kereskedelmi, szolgáltató gazdasági területen fekszik, a pápai vasútvonal és a Széchenyi utca között. Forgalomképes, üzleti vagyonunk részét képezi. Az ingatlanon vezet keresztül a Perczel Mór utcai telkeken húzódó csapadékvíz elvezető árok folytatása. E kapcsán a fentebb hivatkozott határozatban kérték, hogy az érintett ingatlan vízelvezetési szolgalmi jogi kérdését vizsgáljuk meg. Az ingatlanra mindaddig nem lehet szolgalmi jogot bejegyeztetni, amíg a szolgalmi jog jogosultja és kötelezettje is az önkormányzat.

Továbbá kérdésként merült fel az ülésen, hogy a szomszédos sírköves bejárata az ingatlanra esik-e? A mellékelt légifelvételen látható, hogy a sírköves bejárata nem ezen az ingatlanon van.

Kérem Tisztelt Képviselő-testületet, hogy az ingatlan értékbecslésének megrendeléséről dönteni szíveskedjenek!

Kisbér, 2024. december 09.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

a kisbéri 1730/5 hrsz. alatti önkormányzati ingatlan értékbecslését megrendeli Dr. Zsigmond Réka Gabriellától az ajánlatában szereplő bruttó 30.000,- Ft. összegen.

**Határidő:** azonnal

**Felelős:** Sinkovicz Zoltán polgármester